CELEX: 52015DP0083
Language: et
Date: 2015-03-25 00:00:00
Title: Euroopa Parlamendi 25. märtsi 2015. aasta otsus António Marinho e Pinto puutumatuse äravõtmise taotluse kohta (2014/2191(IMM))

2.9.2016   
            
            
               ET
            
            
               Euroopa Liidu Teataja
            
            
               C 324/14
            
         P8_TA(2015)0083
   António Marinho e Pinto puutumatuse äravõtmise taotlus
   Euroopa Parlamendi 25. märtsi 2015. aasta otsus António Marinho e Pinto puutumatuse äravõtmise taotluse kohta (2014/2191(IMM))
   (2016/C 324/02)
   
      Euroopa Parlament,
   
               —
            
            
               võttes arvesse António Marinho e Pinto puutumatuse äravõtmise taotlust, mille edastas Coimbra ringkonnakohtu kohtunik dr Rodrigo Pereira da Costa 8. oktoobril 2014 (viitenr 6076/12.0TDLSB) ja mis tehti täiskogule teatavaks 12. novembril 2014,
            
         
               —
            
            
               olles vastavalt kodukorra artikli 9 lõikele 5 António Marinho e Pinto ära kuulanud,
            
         
               —
            
            
               võttes arvesse Euroopa Liidu privileegide ja immuniteetide protokolli (nr 7) artikleid 8 ja 9 ning Euroopa Parlamendi liikmete valimist otsestel ja üldistel valimistel käsitleva 20. septembri 1976. aasta akt artikli 6 lõiget 2,
            
         
               —
            
            
               võttes arvesse Euroopa Liidu Kohtu 12. mai 1964. aasta, 10. juuli 1986. aasta, 15. ja 21. oktoobri 2008. aasta, 19. märtsi 2010. aasta, 6. septembri 2011. aasta ning 17. jaanuari 2013. aasta otsuseid (1),
            
         
               —
            
            
               võttes arvesse Portugali Vabariigi põhiseaduse artikli 157 lõikeid 2 ja 3,
            
         
               —
            
            
               võttes arvesse kodukorra artikli 5 lõiget 2, artikli 6 lõiget 1 ja artiklit 9,
            
         
               —
            
            
               võttes arvesse õiguskomisjoni raportit (A8-0062/2015),
            
         
               A.
            
            
               arvestades, et Coimbra ringkonnakohtu kohtunik on esitanud taotluse võtta parlamendiliikme puutumatus Euroopa Parlamendi liikmelt António Marinho e Pintolt väidetava rikkumise tõttu algatatava võimaliku kohtumenetluse pärast;
            
         
               B.
            
            
               arvestades, et Euroopa Liidu privileegide ja immuniteetide protokolli (nr 7) artikli 9 kohaselt on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
            
         
               C.
            
            
               arvestades, et Portugali Vabariigi põhiseaduse artikli 157 lõigete 2 ja 3 kohaselt ei tohi parlamendi ametiaja jooksul parlamendiliikmele esitada süüdistust, teda vahistada, vangi panna või tema suhtes muul moel tõkendit kohaldada ilma Portugali Vabariigi Kogu eelneva nõusolekuta;
            
         
               D.
            
            
               arvestades, et António Marinho e Pintot süüdistatakse Portugali advokatuuri endiste ametnike laimamises;
            
         
               E.
            
            
               arvestades, et süüdistus ei ole mingil viisil seotud António Marinho e Pinto Euroopa Parlamendi liikme staatusega ning tuleneb tema varasemast ametist, kui ta oli Portugali advokatuuri esimees;
            
         
               F.
            
            
               arvestades, et tema väidetavad teod ei ole seotud Euroopa Parlamendi liikme poolt oma kohustuste täitmisel avaldatud arvamuste või antud häältega Euroopa Liidu privileegide ja immuniteetide protokolli (nr 7) artikli 8 tähenduses;
            
         
               G.
            
            
               arvestades, et puudub kahtlus, et kohtumenetluse puhul oleks tegemist püüdega takistada António Marinho e Pinto parlamentaarset tööd (fumus persecutionis), ning et kohtuasi algatati enne, kui Marinho e Pinto asus täitma Euroopa Parlamendi liikme ülesandeid;
            
         
            
               1.
            
            
               otsustab António Marinho e Pintolt puutumatuse ära võtta;
            
         
            
               2.
            
            
               teeb presidendile ülesandeks edastada käesolev otsus ja vastutava parlamendikomisjoni raport viivitamatult Coimbra ringkonnakohtu kohtunikule ning António Marinho e Pintole.
            
         
      (1)  Kohtuotsus, Euroopa Kohus, 12. mai 1964, Wagner vs. Fohrmann ja Krier, 101/63, ECLI:EU:C:1964:28; kohtuotsus, Euroopa Kohus, 10. juuli 1986, Wybot vs. Faure jt, 149/85, ECLI:EU:C:1986:310; kohtuotsus, Üldkohus, 15. oktoober 2008, Mote vs. parlament, T-345/05, ECLI:EU:T:2008:440; kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. parlament, T-346/11 ja T-347/11, ECLI:EU:T:2013:23.